শিশুতোষ সংগীত

শিশুতোষ সঙ্গীত বা শিশুসঙ্গীত হলো শিশুদের জন্য পরিবেশিত সুর ও ছন্দযুক্ত সঙ্গীত। ইউরোপীয় চিন্তাধারা প্রভাবিত প্রেক্ষাপটে এর অর্থ শিশু সঙ্গীত হলো সাধারণত একপ্রকার গান যা বিশেষত শিশু ও কিশোর-কিশোরী শ্রোতাদের জন্য রচনা ও গাওয়া হয়। এর সুরকার ও গায়করা সাধারণত প্রাপ্তবয়স্ক। তবে প্রাপ্তবয়স্ক হওয়া কোনো শর্ত বা আবশ্যকতা নয়। ঐতিহাসিকভাবে বলা যায় শিশুসঙ্গীত বিনোদন এবং শিক্ষামূলক উভয় রূপেই কাজ করে। অধিকাংশ ক্ষেত্রেই শিশুসঙ্গীত এমনভাবে রচিত হয় যে এর মাধ্যমে শিশুরা তাদের নিজেদের সংস্কৃতি ও অন্যদের সংস্কৃতি সম্পর্কে জানতে পারে, সদাচরণ ও মানবিকতা শিখতে পারে এবং তাদের জৈবনিক ঘটনা এবং মনোজাগতিক দক্ষতা বাড়াতে সহায়তা করে। বেশিরভাগ শিশুসঙ্গীতই সাধারণত লোকসঙ্গীত, তবে শিক্ষামূলক সঙ্গীত নামে এর একটি পুরো ধারাই রয়েছে যা ক্রমশ জনপ্রিয় হয়ে উঠেছে।
থাম্ব|বাম|আদিবাসী চাক শিশুর কণ্ঠে বাংলা শিশুতোষ সংগীত।

প্রয়োগ
শিশুসঙ্গীতের ব্যবহার, শিক্ষার পাশাপাশি বিনোদন দেওয়ার জন্য ক্রমবর্ধমান বৃদ্ধি পায় যখন ২০০৯ সালের ফেব্রুয়ারিতে ছোট বাচ্চাদের জন্য করা ববি সুসার সিরিজের বিক্রিত সিডির সংখ্যা পাঁচ মিলিয়ন ছাড়িয়ে যায়।Educational Dealer magazine, April 2009, Industry news section, page 34.

 তথ্যসূত্র 

বিষয়শ্রেণী:শিশুদের সংগীত